Eesti NSV Ülemnõukogu VII koosseis
Eesti NSV Ülemnõukogu VII koosseis oli Eesti NSV kõrgeima riigivõimuorgani – Eesti NSV Ülemnõukogu – seitsmes koosseis, mille volitused kehtisid aastatel 1967–1971. Eesti NSV Ülemnõukogu VII koosseisu valimised toimusid 19. märtsil 1967. Eesti NSV Ülemnõukogu VII koosseisu kuulus 178 rahvasaadikut. Eesti NSV Ülemnõukogu juhataja oli 20. aprillist 1967 Arnold Koop, Ülemnõukogu juhataja asetäitjateks olid Laine Oskari t. Ots ja Ilmar Augusti p. Vahe. 18. detsembrist 1968 4. juulini 1975 oli Eesti NSV Ülemnõukogu juhataja Ilmar Vahe. Tegutsesid järgmised alalised komisjonid: plaani- ja eelarvekomisjon seaduseelnõude komisjon tööstus-, transpordi- ja sidekomisjon põllumajanduskomisjon tervishoiu- ja sotsiaalkindlustuskomisjon haridus- ja kultuurikomisjon kaubanduse ja elukondliku teenindamise komisjon ehitus- ja kommunaalmajanduskomisjon väliskomisjon mandaatkomisjon